7. JUNI 2021
Hampton County 911, hvor befinner du deg?
Dette er Alex Murdaugh på 4147 Moselle Road.
Jeg trenger politi og ambulanse umiddelbart.
Kona mi og barnet mitt har blitt skutt.
Du sa 4147 Moselle Road i Islandton?
-Ja, 4147 Moselle Road. -Ok.
-Ikke legg på, ok? -Skynd dere.
Det er et kaldblodig drap.
Sentral 717. Åstedet er sikret.
En hvit kvinne og en hvit mann med skuddsår i hodet.
Dette er en lang historie.
Sønnen min var i en båtulykke for noen måneder siden.
Jeg vet at det er derfor.
MURDAUGH-DRAPENE: EN SØRSTATSSKANDALE
Hallo, dette er en AmTel-operatør som ringer fra
Alvin S. Glenn-fengselet
med en forhåndsbetalt samtale fra…
Alex.
Hei, Bus.
-Hei. -Står til?
Bra.
Hør her. Jim sa at de la til masse til tiltalen forrige fredag,
men du vet vel at de overdriver?
Ja.
De prøver bare å ta meg for alt mulig.
Jeg vet det.
Men jeg tåler det.
Ikke tenk på det.
23. JANUAR 2023 ANKOM ALEX MURDAUGH TINGHUSET I COLLETON
SIKTET FOR DRAPET PÅ KONA OG SØNNEN.
HAN NEKTER STRAFFSKYLD.
-Alex Murdaugh… -Var det verdt det?
-Hvorfor gjorde du det?
Fint å få fri fra fengsel?
Skam deg for det du gjorde mot kona og sønnen din!
En kommentar, Buster?
Jeg heter Rebecca, Becky Hill,
og jeg er fra Walterboro.
Jeg elsker fylket og jobben min.
Jeg er rettsskriver for Colleton County.
Vi er en folkevalgt tjenestemann som leder administrasjonen i tinghuset.
Forberedelsen til rettssaken mot Alex Murdaugh var enorm.
COLLETON TINGHUS, 1822
Murdaugh-familien har jobbet og ført saker
i det tinghuset siden 1920.
Man går inn i rettssalen, og der er Alex' bestefar på veggen
i et forgylt portrett.
Dommeren beordret det ned, så når man kom inn og så til venstre,
så man en lys flekk der portrettet vanligvis henger.
I hundre år har Murdaugh-familien ført tiltale for drapssaker
i det rommet.
Det var lenge siden en så stor rettssak
hadde skjedd i en liten by i Sør-Carolina.
Vi visste at vi måtte samles som fylke
og være forberedt på alt som kunne dukke opp.
Under juryutvelgelsen så man
noe som viser hvor lite dette samfunnet er.
De sendte ut 900 innkallinger.
Hvis du gikk i kirken,
fikk én av 25 personer en juryinnkalling.
Datteren min ble nesten jurymedlem.
Hun gledet seg.
Et sammensveiset samfunn. Det er ikke nok
å si: "Jeg kjente familien." Man måtte si:
"Jeg har datet Alex."
Det er dag to. I tinghuset tidligere i dag
har jurykandidater fått sin godkjennelse. Fra disse potensielle jurymedlemmene
velges tolv jurymedlemmer og seks varaer.
Jeg hørte de valgte mellom over 900 personer.
Jeg var den andre som ble valgt. Det var viktig å gjøre en god jobb.
Vi måtte gi Murdaugh en sjanse.
Jeg var heldig som fikk plass. Jeg ville være her hver dag.
Det var viktig å være i rettssalen hver dag.
Man ankom retten rundt klokken åtte.
Det startet vanligvis halv ni.
Det var en kø som gikk rundt tinghuset.
Det så ut som en kø til en berg-og-dalbane.
Vi skal gå rett inn i rettssalen.
Vi ses i Sør-Carolina.
Folk tok bilder av reporterne.
Noen filmet på sosiale medier.
Teamet mitt og jeg ankom tinghuset klokken åtte.
Det er bare kaos her.
Det bare fortsetter og fortsetter.
O.J. Simpson reagerer på Alex Murdaugh-rettssaken.
Han la ut en tre minutters video på sosiale medier.
Se på dette.
Det er meg.
Mange har spurt om hva jeg mener om Alex Murdaugh-rettssaken.
Jeg vet ikke hvorfor de tror jeg er ekspert, men.
Det vil ikke overraske meg om han vinner denne saken.
Veldig lite var offentliggjort før rettssaken.
Hylsene på åstedet antydet hvilke våpen Maggie og Paul ble skutt med.
Og vi vet at Murdaugh-familien eier slike våpen,
men drapsvåpnene ble aldri funnet.
Det var ingen vitner til det som skjedde.
Folk sa at han fikk hjelp. Man har "Fetter Eddie-teorien".
Det er fyren som Alex påsto skjøt ham i hodet
og som mottok sjekker helt frem til drapene.
Du går ut av huset ditt,
og du ser at bakken er dekket av snø.
Det er et indisium på at det snødde mens du sov.
Det er like viktig som direkte bevis, men
jurymedlemmer og folk har blitt betinget
til å tro at om noen skal dømmes, må de overbevises over all tvil,
ikke bare rimelig tvil.
Saken var basert på indisier
rundt en voldelig handling mot noens kone og barn.
Jeg følte at å overbevise folk med indisier, ville bli uhyre vanskelig.
Dick Harpootlian og Jim Griffin og deres team
er veldig kompetente advokater.
Jeg tror alle respekterer dem som forsvarere.
Vi gjorde det.
Noen uker før rettssaken sa jeg til Creighton:
"Jeg kommer ned til Walterboro,
jeg skal involvere meg i denne saken."
"Men jeg vil ikke ta saken fra deg."
Analogien han bruker er at han var som Roosevelt
og jeg var Eisenhower.
Jeg er sjefen din, men du stormer strendene i Normandie.
Den første dagen
kom Alex inn og sa: "God morgen, Becky, hvordan går det?"
Han virket ganske lett til sinns,
som om han trodde at dette ville ta en uke eller to,
og så ville saken bli glemt.
Vi går nå til innledende foredrag fra delstaten.
Takk, dommer.
Dere kommer til å få se videoer av Alex Murdaugh.
Rettsmedisinske bevis.
Et viktig bevis som dere vil få høre i denne saken,
er mobilbevisene.
Alex' mobiltelefon, Maggies mobiltelefon og Pauls mobil.
Dere vil få høre noe av det som foregikk
i Alex Murdaughs liv frem til den dagen.
Ting som skjedde den dagen. Ting som førte til en perfekt storm.
Lytt til stormen som brygger opp og ble utløst
den 7. juni 2021,
dagen, som bevisene vil vise, han drepte Maggie og Paul.
Dere vil få se videoer fra da politiet ankom åstedet.
Følg med på hva han sier. Se hvordan han oppfører seg.
Innen få minutter sier han at dette handler om båtsaken.
Det er en lang historie. Sønnen min var i en båtulykke for noen måneder siden.
Han har mottatt trusler.
-Jeg vet at det er grunnen. -Ok.
Dette er Alex Murdaugh.
Alex var Pauls omsorgsfulle far
og Maggies hengivne ektemann.
Jeg påstår at det aktor har lagt frem som "fakta",
ikke er det.
Det er ingen øyenvitner.
Ingen kameraer. Ingen fingeravtrykk.
Ingen tekniske bevis som knytter ham til forbrytelsen.
Han gjorde det ikke.
Forsvaret argumenterte for at motivet var et hevndrap.
Narkotikarelatert eller et tilfeldig drap. Kanskje det hadde med båtsaken å gjøre.
De hadde nesten bare indisier, og enkelte ting falt ikke på plass.
Fra starten av var det viktig å fastslå at katalysatoren
som gjorde at alt raknet,
var båtsaken.
Båtsaken skapte et mulig straffansvar for Paul
som kunne undergrave familiens gode rykte
som var så viktig for Alex.
Jeg tror at da Alex nevnte båtulykken,
var det for å unngå at søkelyset ble satt på ham.
På samme måte som han kom til sykehuset rett etter båtulykken.
Han ville gjort hva som helst for å legge skylden på andre.
Miley, Mallory, Paul, Anthony, Connor.
Jeg tror han klandrer oss for hans undergang.
Båtulykken er grunnen til
at det har blitt kastet lys over alt den mannen har gjort.
Jeg tror ikke båtulykken hadde noe å gjøre
med Paul og Maggies død.
Det gjorde vondt å høre
det bli sagt av noen, og i alle fall av ham.
Vil du ut? Sitt.
Flink gutt.
Kom igjen.
I forrige uke satte jeg meg ned
og jeg så dokumentaren.
Jeg kaller dem barn, jeg vet at de er unge,
men jeg fikk se historien deres. Hvor vondt de hadde det.
Mallory!
Hvor i helvete er Mallory?
Anthony rørte meg med måten han beskrev Paul på.
De hadde det gøy. De fisket, de jaktet.
Den andre siden av ham.
Jeg hadde jobbet for Maggie og Alex i årevis.
Før det var jeg fengselsbetjent.
Jeg møtte Alex sent på 90-tallet.
Jeg jobbet med Alex og oversatte det som ble sagt i retten
for spansktalende klienter.
Kort tid etter møtte jeg kona hans, Maggie.
Maggie trengte hjelp med guttene.
Jeg sa: "Jeg kan hjelpe henne."
Da jeg begynte å jobbe for Maggie,
innså jeg at hun ikke var en prippen, prinsesse-type, en snobb.
Hun var morsom.
Kom, Bubba.
Er du klar? Last opp.
Maggie elsket Bubba. Det mest dyrebare hun eide. Han var ikke en kennelhund.
Han var alltid med. Hvis de var på båten, var han med.
Om de besøkte Maggies familie, var han med.
Kom hit, Bubba. Kom hit.
I løpet av årene ble vennskapet vårt sterkere.
SVEIP FOR Å SVARE
Hun ringte rundt midnatt og spurte om jeg var våken.
"Ja, jeg tok jo telefonen."
Hun sa: "La meg fortelle hva jeg har gjort."
Jeg så at Alex elsket Maggie.
Han kom om morgenen og sa: "Hei, skatt, jeg må stikke."
"Ok, vi snakkes."
Fem minutter senere snakket de på telefonen.
Hun satte ham på en pidestall.
Hun var stolt av mannen sin,
stolt av hans bragder.
Men det var et image du måtte opprettholde.
Murdaugh-navnet hadde mye å gjøre med det.
Paul og jeg datet i fire år.
Maggie og jeg snakket ofte sammen.
Vi satt på kjøkkenet og snakket.
En gang sa hun
at Libby ville skilles fra Randolph,
og han publiserte nekrologen hennes i lokalavisa.
Det var en nekrolog han selv hadde skrevet,
og jeg tror det var for å skremme henne til å bli.
Det var hennes måte å fortelle meg hva jeg begikk meg ut på.
Det var en advarsel.
Er vi klare til å fortsette?
-Ja, herr dommer. -Ja, sir.
Som aktor snakker du på vegne av offeret,
og jobben din er å ta fakta, slik du kjenner dem,
og fortelle en historie med fakta og bevis som har blitt presentert.
Man må fortelle historien uten orden,
og så sette den sammen til slutt.
Jeg ville vise politivideoene tidlig
slik at juryen skulle bli kjent med hans distinkte stemme.
Videoen inneholder støtende bilder,
så alle må dekke til monitorene sine.
Sentral 717. Åstedet er sikret.
Hvit kvinne og hvit mann, begge med skuddsår i hodet.
Jeg må si at på grunn av dette hentet jeg en pistol.
Er den i bilen?
-Har du våpen på deg? -Nei.
-Den står mot bilen. -Snu deg.
-Jeg har ingenting. -Jeg ser det.
Er dette ditt eneste våpen?
Eller har du flere i bilen?
Det er bare det.
-De er døde, er de ikke? -Ja, sir. Det ser sånn ut.
Randy, Maggie og Paul er døde.
Når var du her med dem sist?
-Eller snakket med dem? -Det var tidligere i kveld.
Jeg vet ikke det nøyaktige tidspunktet.
Jeg besøkte mamma i en og en halv time,
jeg møtte dem 45 minutter før det.
Jeg kjørte rundt med Paul i to timer i dag.
Paul er sønnen din?
Skal noen undersøke dem?
Det er allerede gjort.
Har de undersøkt dem? Er de bekreftet døde?
Det ser slik ut.
-Unnskyld. -Det går bra.
Hvordan går det?
Dekker de dem til?
-Kjenner dere til familien? -Ja.
Ikke før han sa hva de heter.
Greit. Vi tar det senere.
Mannen i hvit skjorte er mannen til henne, faren til ham.
Det er Paul Murdaugh, fyren som var i den båtulykken for en stund siden.
-Det må være hevn mot familien. -Mest sannsynlig.
I rettssalen prøvde vi bare å finne ut
hvem i all verden som kunne ha gjort dette.
Jeg kjenner folkene i båtulykken, og det stemte bare ikke.
Jeg kjenner dem fra båtulykken,
og at en slektning eller en venn fra den siden av saken
skulle skade dem,
det passet bare ikke med profilen.
Om et øyeblikk skal vi løfte dette lakenet.
Greit.
Og jeg vil løfte det denne veien så de ikke kan se.
Vi skal se om det er…
Det vil forandre saken.
Hvis det er skytevåpen under ham,
kan vi senke farten og la SLED ta over.
Skjønner.
Hvis det ikke er det, må vi stenge alt ned.
-Ok. -Få folk enda lenger unna.
Telefonen hans.
Han la den ikke på rumpa hans.
Jeg har ikke spurt faren om telefonen, men han sa at han sjekket pulsen.
Han hadde en hagle med seg. Jeg har sikret den.
Skudd er rettet oppover. Det er blod i taket.
Gikk inn her, rev med seg hele toppen.
Det tyder på selvmord.
Så han kom hit og tok hagla.
-Det er det jeg tror. -Det er mulig.
Pauls hjerne ble blåst ut av kroppen hans.
Maggie ble skutt flere ganger.
De fryktet at Paul prøvde å drepe moren og så begå selvmord,
så de måtte se om det lå en pistol under liket.
Kan det ha vært drap og selvmord?
Men hvorfor var ikke Alex involvert,
hvorfor ble ikke han skutt eller skadet på en eller annen måte?
-Kan jeg få si noe? -Ja, sir.
Sør-Carolina kaller spesialagent David Owen til vitneboksen.
DAVID OWEN SLED
KL. 23.47
Jeg ankom åstedet rundt midnatt.
SLED ANKOMMER ÅSTEDET
Han hadde på seg hvit T-skjorte og grønn cargo-shorts,
lyse tennissko.
Videoen viser at David setter seg på førersiden.
Alex på passasjersiden.
Agent Owen setter kameraet sitt på speilet på bilen,
så man får en fiskeøye-effekt
der man kan se Alex på nært hold.
Vi tar det fra begynnelsen.
Da jeg kom tilbake…
Jeg kom kjørende. Jeg så ham og skjønte at noe var galt.
Jeg løp ut. Jeg visste det var ille.
Gutten min der borte, jeg så hjernen hans.
Jeg tror jeg prøvde å snu Paul først.
Mobilen falt ut av lomma.
Jeg begynte å prøve å gjøre noe med den, jeg tenkte…
Men jeg la den fra meg veldig fort.
Så gikk jeg til kona mi,
og jeg kunne se…
Hvorfor kom du ut hit?
Moren min har Alzheimers. Faren min er på sykehuset.
Moren min blir nervøs. Når hun blir det, besøker jeg dem.
Har dere hatt problemer her ute? Inntrengere? Folk som bryter seg inn?
Ikke som jeg vet om. Det eneste jeg kan komme på
er at sønnen min Paul var i en båtulykke for et par år siden.
Det har vært mye negativ publisitet om det,
og mange folk på nettet har skrevet skikkelig stygge ting.
Men han har blitt slått og ofte blitt angrepet.
Men ikke noe som dette.
Noen bestemt person eller gruppe mennesker?
Jeg vet ikke.
Ingen som kjente Paul Murdaugh, truet ham.
Truslene og drittslengingen kom fra folk som sikkert
aldri har vært i Hampton i Sør-Carolina og som ikke visste hvem Paul var.
Leiligheten hans var i første etasje.
Han sa til Maggie at barn sto ved vinduet
og ropte: "Morder!"
De ropte ting til ham.
Selv uten å snakke med Paul, visste jeg at han var lei seg.
Selv om han aldri fikk sjansen til å be om unnskyldning
åpent, offentlig, hva enn du vil kalle det,
visste jeg og de få vennene han hadde…
Han hadde det vondt.
DET ENSOMME LIVET
Paul ville si noe,
men jeg tror han ble holdt tilbake…
Frem til dagen han døde, lå Mallorys nekrolog i Pauls bil.
Det gikk ikke en dag
uten at han tenkte på Mallory.
Delstaten kaller Blanca Simpson.
Tidslinjen for 7. juni er veldig viktig.
Jeg vil ikke bare ha fakta om hva som skjedde den dagen,
jeg vil vite hvem folkene er.
Vi måtte menneskeliggjøre Maggie og Paul gjennom våre vitner.
Juryer bør vite hvem vi snakker om. Det var utfordrende.
Men Blanca skilte seg ut.
Man ser det ikke, men hele kroppen min skalv.
Jeg kikket såvidt på ham,
og jeg så blikket hans,
og jeg innså at han ville at jeg skulle se på ham.
Men hvis jeg hadde sett på ham,
ville jeg ikke klart å komme gjennom vitnemålet.
Ms. Simpson, jeg vil at du skal ta juryen med tilbake
til den 7. juni i 2021.
7. JUNI 2021 DRAPSDAGEN
KL. 6.30-7.00
MAGGIE VÅKNER PÅ MOSELLE
Maggie og jeg snakket ofte på telefonen.
Vi snakket på telefonen den morgenen, og i løpet av dagen også.
Er det sant?
Hva er det da?
Hun ringte da jeg var på vei til jobben.
Så sendte hun en melding.
Hun spurte om jeg kunne kjøpe juice til Alex.
DEN ER GREI.
"Ja, det skal jeg."
Mens vi snakket på telefonen, hørte jeg Alex i bakgrunnen.
Hun hadde en legetime, og dro fem minutter før jeg kom.
Da jeg kom,
kom Alex ut av soverommet
rundt en time etter at jeg kom dit.
Han hadde på seg brune sko og den blå blazeren.
Alex likte at ting ble gjort på en bestemt måte.
Dressene hans, etter at de hadde vært til rens,
skulle tas av kleshengeren de kom med
og henges på bestemte kleshengere.
Tennisskjortene skulle ha kragen opp og være kneppet helt opp.
Den morgenen var han litt nervøs.
Han tok bare på seg klærne
fra dagen før og en jakke utenpå.
Han orket ikke å ordne håret.
Han så rett og slett sliten ut.
Halve kragen stakk opp over jakken.
Kom her, sa jeg.
Så fikset jeg kragen.
Han sa: "Ok, vi ses senere."
Så gikk han ut døren.
Vi visste at Alex måtte jobbe med båtsaken den dagen.
Han bekjempet en veldig viktig sivilsak
som ville avsløre Alex' økonomi.
En måte å knytte båtsakens betydning
var gjennom Jeanne Seckinger,
finansdirektøren i advokatfirmaet.
Jeanne er finansdirektør, men også direktør. Hun er sjefen.
Hun er veldig smart og veldig seriøs.
Jeanne Seckinger fant bevis på at Alex hadde stjålet,
og 7. juni konfronterte hun ham.
Jeg ble gjort oppmerksom på at 792 000 dollar manglet.
Vi trodde ikke at Alex hadde underslått pengene.
Vi fryktet at han prøvde å overføre penger
til Maggie for å unngå en sak rundt båtulykken.
Den 7. juni prøvde jeg igjen å finne ut hva som foregikk.
Kontoret hans er i andre etasje.
Da jeg kom opp, snudde han seg og så på meg og sa: "Hva vil du nå?"
Han ga meg et stygt blikk.
Alex hadde ikke gjort noe slikt før.
Han tok en telefon midt i den samtalen.
Telefonsamtalen handlet om faren hans, som lå på sykehuset.
Han var døende, og det var ikke noe familien kunne gjøre.
Det endret tonen i samtalen. Vi sluttet å snakke om jobben,
og jeg spurte om ham og familien, om faren hans.
Vi snakket som venner om bekymringer for familien.
Maggie hadde sendt meg en melding
om at Alex' far var tilbake på sykehuset.
JEG ER HOS LEGEN. ALEX VIL AT JEG SKAL KOMME HJEM. FAREN ER INNLAGT.
LUNGEBETENNELSE.
Jeg tror hun visste at hvis noe skjedde med Randolph,
ville Alex miste grepet.
Han var nær faren sin, akkurat som Paul.
Paul var veldig nær Mr. Randolph.
Det ble kanskje ikke sagt, men jeg tror familien visste
at når Mr. Randolph ikke lenger var i live,
ville familiedynamikken endre seg.
Familiesamholdet ville forsvinne.
Jeg var omsorgsperson for Alex' mor i tre år.
Mr. Randolph var helt spesiell.
Han var veldig frittalende
og en fin person å jobbe med.
Den 7. juni fortalte familien at han var på sykehuset.
Han var syk, og tilstanden ble verre.
Det var tøft for Murdaugh familien. En vanskelig tid for dem.
Maggie var hos legen senere den dagen.
Vi tekstet.
Maggie var bekymret for Alex' helse.
Alex hadde besøkt faren veldig ofte.
Maggie ble opprørt av og til
fordi det virket som han alltid var på farten.
Hun følte at brødrene hans ringte ham for å hjelpe Mr. Randolph.
Jeg ba henne be, og skrev at de måtte slappe av.
Det var det jeg prøvde å si.
Jeg ville berolige henne fordi hun var bekymret.
Det var det som overrasket meg,
at det ikke var Alex som dro til sykehuset den dagen.
Rundt klokken fire ringte interntelefonen.
Jeg husker det, for jeg hadde fått inntrykk av
at Alex var på vei til sykehuset.
Han ville ha informasjon om pensjonskontoen
fordi han sa han jobbet med økonomien foran høringen om båtulykken.
Det overrasket meg ikke at han spurte meg om det,
det var overraskende at han var på kontoret.
Jeg trodde han skulle ta seg av faren.
Den uken hadde Maggie bodd på Edisto fordi de hadde arbeid på gang der.
Hun gjorde seg klar til nasjonaldagen. Hun ville at familien skulle komme ut dit.
Hun sendte melding og sa at Alex ba henne komme tilbake til Moselle.
Han ba Paul komme hjem også.
Maggie spurte: "Lager du middag? Paul kommer."
Jeg sendte melding om at middagen var klar.
Jeg vasket opp, låste dørene og dro.
JEG SKAL FÅ FOTMASSASJE, SÅ DRAR JEG HJEM
JA
GLAD I DEG. BLANCA HAR LAGET MIDDAG
HVA DA?
BIFF, MAKARONI OG OST
Jeg forventet å få en telefon den kvelden.
Og klokka ni lurte jeg på hvorfor hun ikke hadde ringt.
Når jeg lager mat, pleier hun å ringe
for å fortelle meg at det var veldig godt.
Men det var siste gang jeg snakket med Maggie.
BE PAUL OM RINGE MEG
MANDAG 7. JUNI KL 21.06
RING MEG, SKATT
RING MEG. NØDSSITUASJON.
Tekst: Kjetil Almås